text: Borgerhjælp bag hurtig anholdelse af tre unge tyveknægte
  04 oktober 2016 kl. 04.53
  Tre unge mænd fik kun to timer på fri fod efter et indbrud mandag aften i Haderslev. En borgers beskrivelse af tyvene ledte politiet på sporet.
  Tre unge mænd blev set af et et vidne, da de mandag aften ved 23-tiden brød ind på Produktionsskolen på Norgesvej i Haderslev. Tyvene aflistede en rude og stjal forskelligt værktøj.
  I første omgang slap tyvene væk, men et par timer senere klappede fælden, da politiet mødte de tre unge et andet sted i Haderslev og kunne genkende dem efter vidnets beskrivelse. 
  De tre unge, hvoraf de to er 17 år og den tredje 19 år, har tilbragt natten i arresten og skal tirsdag afhøres nærmere.
  - Vi har de seneste dage fået god hjælp fra borgere, der har set indbrud. Det er dejligt, når vi som i aftes kan få fat i tyvene næsten med det samme, siger vagtchef Henrik Sønderskov, Syd- og Sønderjyllands Politi til TV SYD.
  De seneste dage har vi modtaget en del anmeldelser om indbrud. Hjælp os og din nabo - ring 114, hvis du har oplysninger/Vagtchefen #politidk
  
  